Familia vrea dreptate. Plângere penală după decesul bătrânei care a suferit arsuri în explozia de la spitalul din Ploiești
Deflagrația s-a produs după ce un muncitor a tăiat cu flexul o conductă din salon, fără să țină seama că bătrâna era conectată la un aparat de oxigen.
Familia victimei, a anunțat prin avocat, că va face plângere pentru ucidere din culpă. Polițiștii așteaptă însă și raportul medicilor legiști, pentru a afla dacă moartea pacientei are o legătură directă cu incidentul petrecut în salonul de spital.
În urma exploziei, pacienta a suferit arsuri ale căilor respiratorii, dar și pe față și umar. Inițial, bătrâna fusese internată pentru o bronșită, și avea probleme cardiace.
Treptat a ajuns să fie intubată și intrase în comă inaintea incidentului din 26 februarie.